**Шебер-класс** **мерзімі**:22.10.2015.

**Мұғалім:**

**Тақырыбы:** «Оқушыларды сын тұрғысынан ойлата отырып, бағалаудың түрлерін сабақта қолдану»

**Мақсаты:** Сын тұрғысынан ойлау арқылы оқушылардың танымдық белсенділігін арттыру. Оқу мен оқытудағы инновациялық әдіс-тісілдерді пайдалана отырып, оқушыларды бағалаудың түрлі жолдарын үйрету.

**Күтілетін нәтиже:** Инновациялық әдіс-тәсілдермен таныса отырып, бағалаудың түрлерін біледі.Оқушыларды сын тұрғысынан ойлауға жетелейтін стратегиялармен танысады. Өзін-өзі бағалау мен өзара бағалауды қолданып үйренеді.Критериалды бағалаудың тиімділігін түсінеді.

**Әдіс-тәсілдер**: «Көршіңнің суретін сал», «Мозайка» , «Кейіпкерге хат», «Үш түрлі күнделік», «Антивирус», «Кім шапшаң?», «Сөздер банкісі», «Рефлексиялық нысана»

**Модульдер**: Оқыту мен оқудағы жаңа тәсілдер,Сын тұрғысынан ойлауға үйрету,Оқыту үшін бағалау және оқуды бағалау,АКТ-ны қолдану,Талантты және дарынды оқушылармен жұмыс,Оқуды басқару және көшбасшылық.

|  |  |  |  |  |  |  |
| --- | --- | --- | --- | --- | --- | --- |
| **Кезеңдері**  **Әдістер** | **Уақыты** | **Мұғалімнің іс-әрекеті** | **Оқушының іс-әрекеті** | **Жұмыс түрі** | **Бағалаудың түрі** | **Ресурстар** |
| **1.Жағымды ахуал құру.**  **«Көршіңнің суретін сал»** | 3 мин | Оқушыларға бір-бірінің суретін салуға тапсырма беремін. | Әр жұп бір-біріне қарап тұрып, қағазды бастарына қойып суреттерін салады.Суретке біткенше қарамайды. | жұптық | Мадақтау | А3 парақша |
| **2.Топқа бөлу**  **«Мазайка»** | 3 мин | «Мазайка» әдісі бойынша түрлі-түсті пазлдар ұсынамын.Топта көшбасшы,сарапшы,уақыт өлшеуші сайлау. | Қалаған форманы алып, түсіне қарай екі топқа бөлінеді.Пазлды құрап, берілетін мәтіннің тақырыбын оқиды. | топтық | Шапалақ | мозайка |
| **3.Мәтінмен жұмыс** | 5 мин | Екі топқа мәтін бөліктерін ұсынамын. «Баланың ойлап тапқан тәсілі» | Мәтінді оқып, топта талқылап, аударады.Топ мүшелері бір-бірлеп оқып, аударады. | топтық  жеке | Бағдаршам түстері  Ашық журнал | Мәтін жазылған парақша ашық журнал |
| **4. «Кейіпкерге хат»** | 10 мин | Мәтін бойынша кейіпкерге өз хаттарын жазу үшін өздеріне критерий құрғызамын. | Критерий бойынша І топ-Ата-анаға хат, ІІ топ- Балаға хат жазады. | жеке | Өзін-өзі бағалау,өзара бағалау,  Критериалды бағалау | Бағалау парақшасы |
| **5. «Үш түрлі күнделік»** | 10 мин | Плакат беріп, топтық жұмыстың шартымен таныстырамын. | Плакатқа Ата-ананың әрекеті, баланың әрекеті, қорытынды бөлімі бойынша постер жасайды, қорғайды. | топтық | Топаралық бағалау,топ ішіндегі бағалау | Бағалау парақшасы, стикер, бағдаршам түстері,  Плакат,маркер |
| **6. «Антивирус»** | 5 мин | Сөздерді жылдам оқып тұрамын. | І топ-жуан сөздерді, ІІ топ – жіңішке сөздерді теріп жазады,сөз тіркесін құрайды. | топтық  жеке  жұптық | Өзара бағалау | Слайд  Бағдаршам түстері |
| **7.Сергіту сәті «Кім шапшаң?»** | 5 мин | Топ мүшелеріне екі әріпті ұсынып, тапсырмаларды оқып тұрамын.Қай топ дұрыс тауып, уақыттан ұтса, жеңіске жетеді. | Үнсіз алған әріптері бойынша қатармен тұрып, сөз құрайды.  Уақыт өлшеушілер мен сарапшылардың қызметіне жүгінеміз. | топтық | Мадақтау  Бағдаршам түстері | Әріптер |
| **8. Бекіту.**  **«Сөздер банкісі»** | 6 мин | Екі қорап ұсынамын.Оның біріншісінде сөздер жиналған. | Екінші қорапқа сол сөздерден тақырыпқа қатысы бар сөздерді ғана жинайды.  Топтар бірі-бірімен ауысып, тексереді. | топтық | Топаралық бағалау | Қорап, сөздер кеспесі,  бағдаршам түстері |
| **9.Кері байланыс**  **«Рефлексиялық нысана»** | 2 мин | Нысана парақшаларын таратамын. | Сабақ бойынша өз пікірлерін парақшаға белгілейді. | жеке |  | Нысана парақшалары |
| **10.Бағалау.** |  | Ашық журналдағы формативті бағалардан суммативті баға шығарамын. |  |  |  |  |
| **11.Үйге тапсырма.** |  |  | Тәрбиеге қатысты мақал-мәтелдер жаттап келу. |  |  |  |